google/wiki40b huggingface dataset:
संयुक्त अरब अमीरात की संस्कृति

संयुक्त अरब अमीरात में एक विविध समाज है। एक छोटे आदिवासी समुदाय के रूप में देश की ऐतिहासिक आबादी को अन्य नागरिकों के आगमन के साथ बदल दिया गया है - पहली बार 1810 में ईरानियों द्वारा और बाद में 1950 और 1 9 60 के दशक में भारतीयों और पाकिस्तानियों और अन्य अरब देशों द्वारा। इसके अलावा, देश 1971 तक ब्रिटिश साम्राज्य का हिस्सा था। अपने वास्तुकला, संगीत, पोशाक, व्यंजन और जीवनशैली पर इस्लामी, फारसी और अरब संस्कृति का प्रभाव भी बहुत प्रमुख है।  हर दिन पांच बार, मुस्लिमों को मस्जिदों के मीनार से प्रार्थना करने के लिए बुलाया जाता है, जो देश भर में बिखरे हुए हैं। शुक्रवार को मुस्लिमों के लिए सबसे पवित्र दिन होने के कारण सप्ताहांत शुरू होता है। अधिकांश मुस्लिम देशों में शुक्रवार-शनिवार या गुरुवार-शुक्रवार सप्ताहांत होता है।

एमिरती संस्कृति

एमिरती संस्कृति अरब संस्कृति पर आधारित है और फारसी संस्कृति से काफी प्रभावित हुई है। अरब और फारसी प्रेरित वास्तुकला स्थानीय अमीरात पहचान की अभिव्यक्ति का हिस्सा है। एमिरती संस्कृति पर फारसी प्रभाव पारंपरिक अमीरात वास्तुकला और लोक कलाओं में उल्लेखनीय रूप से दिखाई देता है। उदाहरण के लिए, "बरजील" पारंपरिक अमीरात वास्तुकला का एक पहचान चिह्न बन गया है और इसे फारसी प्रभाव के लिए जिम्मेदार ठहराया गया है।  कुछ लोक नृत्यों, जैसे "अल-हब्बन", मूल रूप से फारसी हैं||

पोशाक

पुराने एमिराटी पुरुषों में से कई परंपरागत अमिराती कपड़े पहनना पसंद करते हैं, जैसे कि कंडुरा, ऊन या कपास से बुने हुए एक घुटने वाली सफेद शर्ट, जबकि कई स्थानीय महिलाएं अबाया, एक काला वस्त्र, और "शीला" या हेडकार्फ पहनती हैं। औसतन संयुक्त अरब अमीरात के पुरुष राष्ट्रीय में 50 कंदूर होंगे क्योंकि वे कपड़े पहनने के लिए अपने कपड़ों को बदलते रहते हैं। यह पोशाक संयुक्त अरब अमीरात के गर्म और शुष्क जलवायु के लिए विशेष रूप से उपयुक्त है। पश्चिमी शैली के कपड़े भी काफी लोकप्रिय हैं, खासकर अमीरात युवाओं और व्यय के बीच।

संगीत

संयुक्त अरब अमीरात अरब खलीजी परंपरा का हिस्सा है। यौला एक प्रकार का संगीत और नृत्य है जो मुख्य रूप से अफ्रीकी ग्रेट झील क्षेत्र से बंटू लोगों के समुदायों में किया जाता है। उत्सव के दौरान गायन और नृत्य भी हुआ और पीढ़ी से पीढ़ी तक सौंपे गए कई गाने और नृत्य, वर्तमान समय तक जीवित रहे हैं। युवा लड़कियां अपने लंबे बालों को स्विंग करके और संगीत के मजबूत धड़कन के समय में अपने शरीर को घुमाने के द्वारा नृत्य करती हैं। पुरुष लड़ाई लड़े या सफल शिकार अभियानों को फिर से लागू करेंगे, अक्सर प्रतीकात्मक रूप से छड़ें, तलवारें या राइफल्स का उपयोग करते हैं। दुबई में हॉलीवुड और बॉलीवुड फिल्में लोकप्रिय हैं।
वित्तीय आसूचना एकक (भारत)

स्थापना

इसकी स्थापना 18 नवम्बर 2004 को की गई थी। यह एक स्वतंत्र निकाय है जो कि सीधे आर्थिक आसूचना परिषद् (Economic Intelligence Council (EIC)) के अधीन है जिसके अध्यक्ष वित्तमंत्री होते हैं।

कार्य

इस एजेंसी का कार्य जिसका कार्य संदेहयुक्त वित्तीय सौदों की सूचनाओं का संग्रहण, प्रोसेसिंग व विश्लेषण करना तथा अर्थयुक्त जानकारी को संबंधित विभागों यथा विधि-प्रवर्तन, नियामक, खुफिया विभाग आदि तक पँहुचाना है। मनी लाँडरिंग व संबंधित अपराधों की रोकथाम के लिए कार्यरत अंतर्राष्ट्रीय एजेंसियों (यथा-फाईनैंशियल एक्शन टास्क फोर्स, एग्मोण्ट समूह आदि) के साथ समन्वय एवं सहयोग भी इस एजेंसी का प्रमुख कार्य है।

निदेशक

जनवरी 2011 से श्री पी के तिवारी इस संस्था के निदेशक पद पर हैं। इससे पूर्व वे पीएफआरडीए के कार्यकारी निदेशक के पद पर थे।

फिननेट

जानकारी संग्रहण हेतु फिननेट (https://finnet.gov.in/) का उपयोग किया जाता है।
ध्रुवमत्स्य तारामंडल

ध्रुवमत्स्य या अरसा माइनर एक तारामंडल है जो अंतर्राष्ट्रीय खगोलीय संघ द्वारा जारी की गई ८८ तारामंडलों की सूची में शामिल है। दूसरी शताब्दी ईसवी में टॉलमी ने जिन ४८ तारामंडलों की सूची बनाई थी यह उनमें भी शामिल था। ध्रुवमत्स्य तारामंडल खगोलीय गोले के उत्तरी भाग में स्थित है। ध्रुव तारा भी आकाश में इसी तारामंडल के क्षेत्र में नज़र आती है।

अन्य भाषाओं में

अंग्रेज़ी में ध्रुवमत्स्य तारामंडल को "अरसा माइनर कॉन्स्टॅलेशन" (Ursa Minor constellation), "लिट्ल बेअर कॉन्स्टॅलेशन" (Little Bear constellation) या "लिट्ल डिप्पर" (Little Dipper) कहा जाता है।
रोहिणी(रॉकेट परिवार)

रोहिणी मौसम और वातावरण के अध्ययन के लिए भारतीय अंतरिक्ष अनुसंधान संगठन (इसरो) द्वारा विकसित रॉकेट की एक श्रृंखला है। ये रॉकेट  के बीच का पेलोड  की ऊंचाई ले जाने में सक्षम हैं।  इसरो वर्तमान में आरएच-200, आरएच-300, आरएच-300 और आरएच-560 रॉकेट का उपयोग करता है। जो थुम्बा में थुम्बा इक्वेटोरियल रॉकेट लॉन्च स्टेशन और श्रीहरिकोटा में सतीश धवन अंतरिक्ष केंद्र से लॉन्च किये जाते हैं।
२९८० ईसा पूर्व

२९८० ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २९८० ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हिंदुस्तान पेट्रोलियम कॉर्पोरेशन लिमिटेड

ल्यूब रिफाईनरी

हिन्दुस्तान पेट्रोलियम मुंबई मे अपने स्वामित्व मे ल्यूब बेस ऑयल (स्नेहक हेतु आधार तेल) का उत्पादन करने वाली भारत की सबसे बड़ी ‍परिशोधिका (रिफाईनरी) का परिचालन करती है। 3,35000 मीट्रिक टन क्षमता वाली यह रिफाईनरी भारत के कुल ल्यूब बेस ऑयल उत्पादन का 40% का निर्माण करती है। इसके अलावा कंपनी के स्वामित्व मे सात ल्यूब ब्लेंडिंग प्लांट (स्नेहक मिश्रक संयंत्र) हैं जिनमे से 3 मुंबई मे और एक-एक संयंत्र क्रमशः बजबज, रामनगर, चेन्नई और सिल्वासा मे है। ल्यूब के निक्रमण के लिये एक ल्यूब पाईपलाइन है। इस समय कंपनी 300 से अधिक प्रकार की ल्यूब विशिष्टताओं और ग्रीज़ का उत्पादन करती है।
तक्षकर्म

तक्षण लकड़ी, हाथीदाँत या अन्य सामग्री को अपनी कलात्मक कुशलता से तरह-तरह के रूपों में परिवर्तित कर देना एक महत्त्वपूर्ण कला है। जो लकड़ी का कार्य करते हैं उन्हें बढ़ई कहते हैं। यह कला चौंसठ कलाओं के अन्तर्गत आती है।
स्टैनकोम्ब-विल्ज़ हिमानी

स्टैनकोम्ब-विल्ज़ हिमानी (Stancomb-Wills Glacier) पूर्वी अंटार्कटिका के रानी मौड धरती क्षेत्र की एक बड़ी हिमानी (ग्लेशियर) है जिसकी हिमधारा पूर्वी वेडेल सागर में बह जाती है। यह प्रवाह पास के लिडन द्वीप से बिलकुल दक्षिण में है। स्टैनकोम्ब-विल्ज़ हिमानी का सबसे पहचाने जाने वाल पेहलू इसकी "जीभ" है। स्टैनकोम्ब-विल्ज़ हिमानी जिह्वा (Stancomb-Wills Glacier Tongue) कहलाने वाली यह हिम-आकृति २३० किमी लम्बी है। यह जिह्वा अंत में ३० किमी चौड़ी और बीच के कुछ स्थानों पर ५० किमी चौड़ी तक है। यदि जिह्वा की बर्फ़ की ऊँचाई मापी जाए तो यह आसपास की हिमचादर की बर्फ़ से लगभग १० मीटर ऊँची भी है, यानि जिह्वा आसानी से अलग देखी जा सकती है। वेडेल सागर पहुँचकर यह समुद्री बर्फ़ तक जाती है।
खारी झील

एक ख़ारी झील या लवणीय झील (अंग्रेज़ी: salt lake या saline lake) चारों तरफ़ से जमीन से घिरा हुआ वो जलाशय होता है जिसके पानी में नमक/लवण या नमकीन पदार्थों की मात्रा (सान्द्रणता) ज्यादा होती है। इसके १ लीटर पानी में कम से कम तीन ग्राम नमक तक की मात्रा पाई जाती है। कुछ जगहों पर तो पानी में घुलनशील लवण की मात्रा समुद्री जल से भी ज्यादा पाई गयी है। ऐसी झीलों को हाइपरसैलाइन लेक या अति-खारी झील कहते हैं। एक क्षारीय खारी झील जिसमें कार्बोनेट की मात्रा ज्यादा होती है को सोडा झील भी कहा जाता है।

विशेषताएँ

लवणीय झीलें तब बनती हैं जब झील में गिरने वाला जल अपने साथ नमक व खनिज पदार्थ ले आता रहता है और चारों तरफ़ से घिरे होने की वजह से झील से बाहर नहीं निकल पाता है। चूंकि ऐसी झीलें एक बंद तालाब की तरह होती हैं जो कि नदी या समुद्र से नहीं मिलतीं इसलिये इनका पानी बाहर नहीं निकल पाता और उसमें नमक और खनिजों की मात्रा बढती जाती है। ऐसी बंद झीलों को (Endorheic Lake) एण्डोर्हिक झील कहते हैं। पानी घुला लवण छोड़कर वाष्पीकृत होता रहता है और जिससे वहाँ लवणता बढती रहती है। ऐसे क्षेत्र नमक उत्पादन के लिये आदर्श स्थल साबित होते हैं। ऐसी झीलों के आसपास अतिलवणता की वजह से एक विशेष प्रकार की वनस्पती व प्राणी समूह पाया जाता है और कुछ जगहों पर तो कोई जीवन नहीं पाया जाता जैसे कि, मृत सागर में। 
अगर झील में आने वाले पानी की मात्रा वाष्पीकृत हो रहे पानी की मात्रा से कम होती है तो ऐसी झील अंतत: सूख जाती है और अपने पीछे नमक के मैदान या सूखी झील छोड़ जाती है। 
उदाहरण कच्छ का रण जो कि एक विशाल नमक का मैदान है।
अनुपम मुखोपाध्याय

अनुपम मुखोपाध्याय (१७ फरबरि १९७९) (অনুপম মুখোপাধ্যায়) बांग्ला साहित्यके नव्योत्तर काल से जुडे जानेमाने एवम वितर्कित कवि और आलोचक हैं। उनका जन्म मिदनापुर जिलेके घाटाल गांवमें एक ब्राह्मण परिवार में हुया। सन २००० से वे नवोत्तरवादी समान्तराल साहित्य के भागीदार हैं और अल्प समय में अप्ना जगह बना लिया है। उनके लिखे जिन साहित्यिकों का आलोचना दृष्टि आकर्शन किया है वह हैं बाब डिलन, जार्ज लेनन, विलियम कारलस विलियमस, फ्रान्तस काफका, मलय रायचौधुरी, सुनील गंगोपाध्याय, जीवनानंद दास, सुकुमार राय, विनय मजुमदार, डबलु एच अडेन, समीर रायचौधुरी तथा बुद्धदेव बसु। उनका कविता जो कि नवोत्तरवादी या अधुनान्तिक है आलोचकों में चर्चा का विषय बना हुया है।
आर्थिक सुधार

आर्थिक सुधार एक वृहद अर्थ वाला शब्द है। प्रायः इसका उपयोग अल्पतर सरकारी नियंत्रण, अल्पतर सरकारी निषेध, निजी कम्पनियों की अधिक भागीदारी, करों की अल्पतर दर आदि के सन्दर्भ में किया जाता है।
उदारीकरण के पक्ष में मुख्य तर्क यह दिया जाता है कि इससे दक्षता आती है और हरेक को कुछ अधिक प्राप्त होता है।
भारत मे आर्थिक सुधारों की शुरूआत सन 1990 से हुई। 1990 के पहले भारत मे आर्थिक विकास बहुत ही धीमी गति से हो रहा था। भारतीय अर्थव्यवस्था में विकास काफी धीमा था।
बीकानेर का भूगोल

बीकानेर राज्य के उत्तर में पंजाब का फिरोजपुर जिला, उत्तर-पूर्व में हिसार, उत्तर-पश्चिम में भावलपुर राज्य, दक्षिण में जोधपुर, दक्षिण-पूर्व में जयपुर और दक्षिण-पश्चिम में जैसलमेर राज्य, पूर्व में हिसार तथा लोहारु के परगने तथा पश्चिम में भावलपुर राज्य थे।

वर्तमान बीकानेर जिला

वर्तमान बीकानेर जिला राजस्थान के उत्तर-पश्चिमी भाग में स्थित है। यह २७ डिग्री ११ और २९ डिग्री ०३ उत्तर अक्षांश और ७१ डिग्री ५४ और ७४ डिग्री १२ पूर्व देशांतर के मध्य स्थित है। इसका कुल क्षेत्रफल २७२४४ वर्ग किलोमीटर है। बीकानेर के उत्तर में गंगानगर तथा फिरोजपुर, पश्चिम में जैसलमेर, पूर्व में नागौर एंव दक्षिण में जोधपुर स्थित है।

पर्वत

बीकानेर राज्य में सुजानगढ़ को छोड़कर और कहीं पर्वत श्रेणियाँ नही हैं। ये पर्वत श्रेणियाँ दक्षिण में जोधपुर और जयपुर की सीमाओं के निकट स्थित है। इनमें से गोपालपुरा के पास की पहाड़ी समुद्र के सतह से १६५१ फुट ऊँची है अर्थात् आस-पास की समतल भूमि से इसकी ऊँचाई केवल ६०० फुट के करीब है।

जमीन की बनावट

राज्य के दक्षिणी और पूर्वी भाग वागड़ नाम की विशाल मरुभूमि का और कुछ हिस्सा उत्तर-पश्चिमी भाग भारत की मरुभूमि का अंश है। इसका केवल उत्तर-पूर्वी भाग ही उपजाऊ है। इसका अधिकांश हिस्सा रेत के टीलों से भरा है, जो २० फुट से लेकर कहीं कहीं १०० फुट तक ऊँचे हो जाते है। यह कहा जा सकता है कि एक प्रकार से यहां की भूमि सूखी और हर प्रकार से ऊजड़ ही है। किन्तु वर्षा ॠतु में घास उग आने पर यहां का प्राकृतिक सौन्दर्य देखने योग्य होता है।

झीलें

बीकानेर राज्य में कोई बड़ी झील नही है। मीठे और खारे पानी की झीलें निम्नलिखित हैं।

गजनेर

बीकानेर से २० मील दूर दक्षिण पश्चिम में यह मीठे पानी की झील उल्लेखनीय है। इनमें पश्चिम के ऊँचाई वाले प्रदेश का आया हुआ वर्षा का पानी जमा होता है और इसकी लंबाई-चौड़ाई क्रमश: आधा और चौथाई मील है। इसका जल रोगोत्पादक है। ऐसा प्रसिद्ध है कि महाराजा गज सिंह के समय जोधपुर वालों की चढ़ाई होने पर गजसिंह ने इसमें विष डलवा दिया था, जिसका प्रभाव अब तक विधमान है। लगातार कुछ दिनों तक इन जल का सेवन करने से लोग बीमार पड़ जाते हैं। इसके पास ही भव्य महल, मनोहर उद्यान और शिकार की ओदियाँ बनी हुई हैं। इस झील से कुछ दूर दूसरा बांध बांधा गया है, जिसमें आवश्यकता होने पर जल इस झील में लेने की व्यवस्था की गई है।

कोलायत

गजनेर से १० मील दक्षिण-पश्चिम में कोलायत नामक पवित्र स्थान में एक और छोटी क्षील है। इसे पुष्कर के समान पवित्र माना जाता है। यह भी वर्षा के जल पर निर्भर है और कम वर्षा होने पर सूख जाती है। इसके किनारों पर मंदिर, धर्मशालाएँ और पक्के घाट बने हुए हैं। यहां पर कपिलेश्वर मुनि का आश्रम था, ऐसा माना जाता है। इसी कारण इसका महत्व और बढ़ गया है। कार्तिकी पूर्णिमा के अवसर पर होने वाले मेले में दूर-दूर से श्रद्धालु आते हैं।

छापर

सुजानगढ़ जिले की इस खारे पानी की इस क्षील से पहले नमक बनाया जाता था। परंतु बाद में इसे बंद कर दिया गया। यह लगभग छ: मील लंबी और दो मील चौड़ी झील है, परंतु इसकी गहराई इतनी कम है कि उष्णकाल के प्रारंभ में ही बहुत कुछ सूख जाती है।
कोचीन विमानक्षेत्र

कोचीन विमानक्षेत्र  कोचीन में स्थित है। इसका ICAO कोडहै VOCC और IATA कोड है COK। यह एक नागरिक हवाई अड्डा है। यहां कस्टम्स विभाग उपस्थित नहीं है। इसका रनवे पेव्ड है। इसकी प्रणाली यांत्रिक हाँ है। इसकी उड़ान पट्टी की लंबाई 6000 फी. है।
मुकेश छाबरा

व्यक्तिगत जीवन

छाबरा दिल्ली यूनिवर्सिटी से एक्टिंग डिप्लोमा में स्नातक हैं। छाबरा सन २००७ में मुंबई आये और अपनी खुद की कास्टिंग कंपनी बनाने से पहले उन्होंने सहायक कास्टिंग डायरेक्टर के रूप में काम करना शुरू किया। फ़िल्म चिल्लर पार्टी में उनकी कास्टिंग के बाद उन्हें एक ख़ास पहचान मिली जिसके बाद उन्होंने अनुराग कश्यप की फ़िल्म गैंग्स ऑफ़ वास्सेपुर व उसके दुसरे भाग के लिए कास्टिंग की।

फिल्मोग्राफी

मुकेश छाबरा ने काफी मशहूर फ़िल्मों के लिए कास्टिंग की व अभिनय भी किया है जिनमे से कुछ प्रमुख फ़िल्में निम्न है-
दक्षिण पूर्वी एशियाई राष्ट्रों का संगठन के सदस्य राष्ट्र

दक्षिण पूर्वी एशियाई राष्ट्रों का संगठन (अंग्रेज़ी: Association of Southeast Asian Nations; [आसियान]) दक्षिण पूर्व एशिया क्षेत्र का संगठन है जिसका लक्ष्य सदस्य राष्ट्रों के मध्य आर्थिक विकास, सामाजिक प्रगति, सांस्कृतिक विकास तथा क्षेत्रीय शांति को बढ़ावा देना है। 2010 के अनुसार आसियान के 10 सदस्य राष्ट्र, एक उम्मीद्वार राष्ट्र तथा एक पर्यवेक्षक राष्ट्र है।
आसियान की स्थापना 8 अगस्त 1967 में पाँच सदस्यों के साथ की गयी थी: इंडोनेशिया, मलेशिया, फिलिपीन्स, सिंगापुर तथा थाईलैंड।

सूचियाँ

सदस्य राष्ट्रों की सूची नीचे दी गयी है। आसियान प्लस तीन तथा पूर्वी एशिया शिखर सम्मेलन में शामिल सदस्य भी सूचीबद्ध हैं। दोनों ही मंच आसियान के नेतृत्व में चलते हैं तथा इनकी बैठकें भी आसियान शिखर सम्मेलन के अनुचर होती हैं। 
इस सूची में आसियान क्षेत्रीय मंच में हिस्सा लेने वाले राष्ट्र भी सूचीबद्ध है, जो कि पूरे एशिया-प्रशांत क्षेत्र में कार्य करने वाला संगठन है। इस संगठन का प्रमुख उद्देश्य क्षेत्र में आपसी संवाद व परामर्श को प्रोत्साहन देना तथा आत्मविश्वास व निवारक कूटनीति को बढ़ावा देना है।
जूल्स वर्न

जूल्स वर्न (Jules Verne) (8 फ़रवरी 1828 – 24 मार्च 1905) महान विज्ञान कथाकार का जन्मदिन है। जूल्स वर्न और सुप्रसिद्ध अंग्रेज विज्ञान कथाकार एच.जी. वेल्स को साइंस फिक्शन यानी विज्ञानकथा अथवा विज्ञान गल्प विधा का जनक माना जाता है] हालांकि न उन्हें और न एच.जी. वेल्स को ही पता था कि वे विज्ञानकथा विधा की कहानियां लिख रहे हैं।

परिचय

जूल्स वर्न का जन्म 8 फ़रवरी 1828 को पश्चिमी फ्रांस में सागरतट के शहर नांत्स में हुआ। जूल्स वर्न पांच भाई-बहिनों में सबसे बड़े थे। उनका बचपन अपने माता-पिता के साथ ही बीता। गर्मियों में उनका परिवार लवार नदी के किनारे के देहाती घर में चला जाता था। वहां उस विशाल नदी में आते-जाते जहाज जूल्स वर्न का मन मोह लेते। वे अपने भाई के साथ नाव की खूब सैर करते थे। नौ वर्ष की उम्र में उन्हें और उनके भाई पॉल को सेंट डोनेशियन कॉलेज के बोर्डिंग स्कूल में भरती करा दिया गया। जूल्स वर्न घुमक्कड़ी के शौकीन थे। इसी शौक के कारण बारह वर्ष की उम्र में वे एक बार भारत जाने वाले जहाज ‘कोराली‘ के केबिन बाय की कोठरी में चुपचाप छिप गए थे। जहाज चलने पर पता लगा तो उन्हें उतार दिया गया। इस उद्दंडता के लिए पिता ने उनकी जम कर पिटाई की थी। कहते हैं, तब उदास होकर उन्होंने कहा था "अब तो मैं केवल कल्पना में ही सैर कर सकूंगा।"
पिता चाहते थे कि उनका पुत्र वकालत करे। प्रारंभिक शिक्षा पूरी करने के बाद जूल्स वर्न वकालत की पढ़ाई के लिए पेरिस चले गए। लेकिन वहां उनका रुझान नाटक लेखन की ओर बढ़ता गया। उन्होंने थिएटर के लिए अनेक नाटक लिखे। साथ ही बड़े शौक से कुछ यात्रा कथाएं भी लिखीं जिनमें उनका मन रमने लगा। जब पिता को पता लगा कि उनके पुत्र का वकालत की पढ़ाई के बजाय लिखने में मन रम गया है तो उन्होंने पैसे भेजना बंद कर दिया। तब जूल्स वर्न को पैसों की व्यवस्था के लिए मजबूर होकर पसंद न होने पर भी स्टॉक ब्रोकर का पेशा अपनाना पड़ा। संघर्ष के उन्हीं दिनों में उनकी भेंट प्रसिद्ध लेखक अलैक्जैंडर ड्यूमाज और विक्टर ह्यूगो से हुई। उनकी संगत में जूल्स वर्न को लेखन के लिए और भी अधिक प्रोत्साहन मिला।
अमेरिकी लेखक एडगर एलन पो की कहानियों से जूल्स वर्न बहुत प्रभावित हुए। पो अपनी कहानियों में विज्ञान की संभावनाओं का उपयोग करते थे। एडगर एलन पो की कहानी ‘द बैलून हॉक्स' (1844) से प्रभावित होकर जूल्स वर्न ने आगे चल कर 'फाइव वीक्स इन अ बैलून' (1863) और 'अराउंड द वर्ल्ड इन एटी डेज' (1873) जैसे प्रसिद्ध उपन्यास लिखे।
कहानी लेखन की इस विशिष्ट विधा को साइंस फिक्शन यानी विज्ञानकथा का नाम तो जूल्स वर्न के पहले उपन्यास की रचना के कम से कम 85 वर्ष बाद अमेरिका में मिला। इस विधा के दोनों जनक समकालीन भी नहीं थे। एच.जी. वेल्स का जन्म जूल्स वर्न के जन्म से 38 वर्ष बाद हुआ। जूल्स वर्न ने अपना पहला उपन्यास ‘ए वॉएज इन अ बैलून‘ सन् 1851 में लिखा जबकि एच.जी. वेल्स का पहला उपन्यास ‘द टाइम मशीन‘ सन् 1895 में प्रकाशित हुआ। विज्ञानकथा के इन दोनों जनकों की लेखन शैली में भी अंतर था। दोनों ने अलग-अलग प्रकार की कहानियां लिखीं। जूल्स वर्न को जहां अद्भुत रोमांचक यात्रा कथाओं के रचयिता के रूप में जाना जाता है, वहीं एच.जी. वेल्स मनुष्य और उसके समाज से संबंधित गंभीर विज्ञान कथाओं के रचनाकार माने जाते हैं। समय के बड़े अंतराल के बावजूद लेखकों की यह जोड़ी विज्ञानकथा विधा के जनकों की जोड़ी बन गई।
द जंगल बुक

वर्णन

पुस्तक में वर्णित कहानियां (और 1895 में प्रकाशित ‘द सेकंड जंगल बुक’ में शामिल मोगली से संबंधित पाँच कहानियां भी) वस्तुत: दंतकथाएं हैं, जिनमें जानवरों का मानवाकृतीय तरीके से प्रयोग कर, नैतिक शिक्षा देने का प्रयास किया गया है। उदाहरण के लिए ‘द लॉ ऑफ द जंगल’ (जंगल का कानून) के छंद में, व्यक्तियों, परिवारों और समुदायों की सुरक्षा के लिए नियमों का पालन करने की हिदायत दी गयी है। किपलिंग ने अपनी इन कहानियों में उन सभी जानकारियों का समावेश किया है जो उन्हें भारतीय जंगल के बारे में पता थी या फिर जिसकी उन्होनें कल्पना की थी। अन्य पाठकों ने उनके काम की व्याख्या उस समय की राजनीति और समाज के रूपक के रूप में की है। उनमें से सबसे अधिक प्रसिद्ध तीन कहानियां हैं जो एक परित्यक्त "मानव शावक" मोगली के कारनामों का वर्णन करती हैं, जिसे भारत के जंगल में भेड़ियों द्वारा पाला जाता है। अन्य कहानियों के सबसे प्रसिद्ध कथा शायद "रिक्की-टिक्की-टावी" नामक एक वीर नेवले और "हाथियों का टूमाई” नामक एक महावत की कहानी है। किपलिंग की हर कहानी की शुरुआत और अंत एक छंद के साथ होती है।
देवली

देवली , टोंक जिले की एक तहसील है। यह टोंक, बून्दी,भीलवाड़ा, अजमेर, कोटा जिलो को जोड़ने वाली एकमात्र तहसील है।
द हार्डी बॉयज़

द हार्डी बॉयज़ (अंग्रेज़ी: The Hardy Boys), फ्रैंक और जो हार्डी, दो काल्पनिक पात्र है जो बच्चों के लिए लिखी रहस्यमयी पुस्तकों की शृंखला में चित्रित किए गए है।
इन पात्रों को एडवर्ड स्ट्रेटमेयर ने रचा था जो स्ट्रेटमेयर सिंडिकेट नामक पुस्तक-छापने वाली कम्पनी के संस्थापक थे और इनकी पुस्तकें कई गुमनाम लेखकों द्वारा कई वर्षों तक लिखी जाती रही है। सभी पुस्तकों को एक झूठे नाम फ्रेंकलिन डब्ल्यू डिक्सन के नाम से प्रकाशित किया गया है।
द हार्डी बॉयज़ की शुरुआत १९२७ में हुई थी और उसके बाद वे कई प्रकार के बदलावों से गुज़र चुके है, १९५९ में पुस्तकों को पुनः इस प्रकार लिखा गया जिससे जातीय वाद हटाया जा सके। किताबों को बेहद साधारण ढंग से लिखा गया ताकि वे टेलिविज़न से प्रतियोगिता कर सके। कुछ समीक्षकों का यह मानना था की हार्डी बॉयज़ में किए गए बदलाव के करण वे कानून के प्रति बेहद निष्ठावान बन गए और साथ ही "अमीर युवा श्रेणी के एजंट बन गए" जबकि वे पहले गरीबों की मदद करते थे।
नई हार्डी बॉयज़ शृंखला, द हार्डी बॉयज़ केसफाइल्स, जिसे १९८७ में बनाया गया, में खून, हिंसा और अन्तराष्ट्रीय जुर्मों को दर्शाया गया। मुख्य हार्डी बॉयज़ मिस्ट्री स्टोरी २००५ में समाप्त हुई। एक नई शृंखला, अंडरकवर ब्रदर्स, को उसी वर्ष लॉन्च किया गया जिसमें यह पात्र अपने रोमांचों को प्रथम व्यक्ति के दृष्टिकोण से बयान करते है।
इन सब बदलावों के बावजूद यह पात्र लोकप्रिय रहे। इनकी पुस्तकों की बिक्री प्रति वर्ष लाखों के ऊपर रही। कई संस्करणों को एक ही वर्ष में प्रकाशित किया गया और इनके कारनामो को २५ से अधिक भाषओं में अनुवादित किया जा चूका है। द हार्डी बॉयज़ को कंप्यूटर गेमो और पाँच टेलिविज़न कार्यक्रमों में भी परिवर्तित किया जा चूका है व इनके नाम की जीन्स व खाने के डिब्बे भी बाज़ार में उपलब्ध है।
फलौदी विधानसभा क्षेत्र (राजस्थान)

फलौदी विधानसभा क्षेत्र राजस्थान का एक विधानसभा क्षेत्र है।
बिना (पौधा)

बिना का पौधा सुंदरवन (समुन्द्र के तटीय छेत्र में उगने वाले पौधौ का वन) में पैदा होता हें, यह भारत के पश्चिम छेत्र में समुन्द्र के तटीय छेत्र में नमकिन पानी में पैदा होता है। संस्कृत में इसे अग्निमुखा एवं अग्निसिखा कहते हैं। इसकी जड़े तटीय पानी में फैली हुई और लम्बी होती है। इसके पते समान्य, उल्टे, अंडे के आकर में लम्बे होते हें. इसका वनस्पति विज्ञानं नाम र्हिजोफोरा मंगल हें. इसका फूल छत्री की तरह अन्य छोटे-छोटे फूलों से बना होता है। इसका एक ही बीज होता है जो गिरने से पहले ही फलित हो जाता है।
दन्त पुनःशोषण

दन्त पुनःशोषण (Tooth resorption) दांतों की वह समस्या है जिसमे दांतों की संरचना जन्मजात क्षमता के कारण बिगड़ती रहती है। दांत अवशोषण २ प्रकार के होते हैं- आन्तरिक पुनःशोषण और बाह्य पुनःशोषण।
आंतरिक पुनःशोषण वह समस्या है जिसमे दांतों का आकर कम होता जाता है और इसमें दांतों का पल्प और उसकी डनटाईन बीच वाले भाग से खोखली होती जाती है। दांतों की इस स्थिति का पहला साक्ष्य दांतों के क्राउन पर पाए गए गुलाबी रंग के जखम से लगाया जा सकता है। यह असामान्यता दांतों पर हुए कोई भी आघात से हो सकती है। और अगर यह असामान्यता दांतों की रूट और पल्प में छेद होने से पहले देखी जाती है तो उस समय इसका इलाज अंडोडॉनटिक चिकित्सा करके किया जा सकता है।
बाह्य पुनःशोषण दांतों की वह समस्या है जिसमे दांतों का अवशोषण रूट की सतह से होते हुए दांतों तक पहुंचता है। यह दांतों पर दबाव पड़ने के कारण भी हो सकती है। और यह अस्थिशोषक में विभिन्नता होने के कारण भी पाया जाता है।
हाला

हाला या द्राक्षिरा या वाइन (Wine) अंगूर के रस को किण्वित (फ़र्मेन्ट) करने से बनने वाला एक मादक पेय है। इसमें अंगूरों का किण्वन बिना किसी शर्करा, अम्ल, प्रकिण्व (एन्ज़ाइम), जल या अन्य किसी पोषक तत्व को डाले होता है। खमीर (यीस्ट) अंगूर रस में उपस्थित शर्करा को किण्वित कर के इथेनॉल व कार्बन डाईऑक्साइड में परिवर्तित कर देते हैं। अंगूर और खमीर की अलग-अलग नस्लों से अलग-अलग स्वाद, गंध व रंगों वाली हाला बनती है। हाला पर अंगूरों के उगाए जाने के स्थान, वर्षा, सूरज व अंगूरों को तोड़ने के समय का भी असर पड़ता है।
अंगूरों के अलावा अन्य फलों की भी हाला बनाई जाती है हालांकि उसकी मात्रा व लोकप्रियता अंगूरों की हाला की तुलना में बहुत कम है। शहतूत, अनार, सेब, नाशपाती, आलू बुख़ारा, आलूबालू (चेरी) और अन्य फलों की हाला बनती है। हाला बनाने की प्रथा अति-प्राचीन है और कॉकस क्षेत्र में जॉर्जिया में ८,००० वर्ष पुराने हाला की सुराहियाँ मिली हैं।

मधु और हाला

भारत और यूरोप में अंगूर से मादक पेय बनने से पहले मधु (शहद) को किण्वित कर के उस से शराब बनाई जाती थी। इसके कारण उस शराब का नाम भी यही पड़ गया और मधु (शब्द) का अर्थ "शहद" व "शराब" दोनों हो गया। हाला अंगूर से बनती है और यह मध्य-पूर्व से बाक़ी विश्व में बाद में फैली।

लाल, श्वेत और गुलाबी हाला

अंगूर जामुनी से लेकर हरे कई रंगों में आते हैं लेकिन लगभग सभी के रस का रंग हरा-श्वेत ही होता है। लाल हाला (red wine, रेड वाइन) बनाने के लिए उसमें लाल अंगूरों की खाल छोड़ दी जाती है जिस से उसे रंग देने वाले ऐन्थोसायनिन (anthocyanin) रसायन भी रिसकर हाला को रंग देते हैं। इस से विपरीत श्वेत हाला (white wine, व्हाइट वाइन) के लिए केवल रस को ही किण्वित करा जाता है। गुलाबी हाला (rosé wine, रोज़े वाइन) में लाल अंगूरों की खाल की कुछ मात्रा डाली जाती है लेकिन इतनी नहीं कि हाला का रंग पूरा लाल होअ जाए।
१४१२ ईसा पूर्व

१४१२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १४१२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
२५२५ ईसा पूर्व

२५२५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २५२५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
सुहेलदेव सुपरफास्ट एक्सप्रेस

सुहेलदेव सुपरफास्ट एक्सप्रेस आनंद विहार टर्मिनल रेलवे स्टेशन  से गाजीपुर सिटी उत्तरी रेलवे से जुड़ी एक सुपरफास्ट ट्रेन है जो कि भारत में गाजीपुर शहर और आनंद विहार टर्मिनल के बीच चलती है। यह वर्तमान में 22419/22420 ट्रेन नंबरों के साथ सप्ताह के आधार पर चार दिनों के साथ संचालित किया जा रहा है।. 
ट्रेन का नाम श्रावस्ती के एक काल्पनिक राजा सुहेलदेव के नाम पर रखा गया है।
एच एल वर्मा

करियर

उन्होंने पहले  में  एपीजे सत्य विश्वविद्यालय    प्रो कुलगुरू के रूप में,  गुरु जांभेश्वर विज्ञान और प्रौद्योगिकी विश्वविद्यालय  प्रबंधन के प्रोफेसर और डीन के रूप में  और प्रो- कुलपति (2000-2003),  एक पाठक और प्रमुख, वाणिज्य विभाग के रूप में महर्षि दयानंद विश्वविद्यालय (1 9 88-96) क्षेत्रीय केंद्र रेवाड़ी में अब इंदिरा गांधी विश्वविद्यालय, मेरपुर, रेवारी।
वह वाणिज्य विभाग [कुरुक्षेत्र विश्वविद्यालय]] (1 9 84-88) में एक व्याख्याता थे और 1 9 76 से 1 9 84 तक डिग्री कॉलेजों में व्याख्याता के रूप में कार्यरत थे। उन्होंने 12 किताबें लिखीं और 63 शोध पत्र प्रकाशित किए। 
उनका जन्म जिला संगरूर में सैंडौर में हुआ था,  पंजाब। एच एल वर्मा को हरबन लाल वर्मा भी कहा जाता है।

पुस्तकें

वॉल्यूम 1। एचआरडी को समझना - मूल अवधारणाएं
खंड 2। एचआरडी के आयाम - भूमिका और अभिविन्यास।
वॉल्यूम 3। भारत में एचआरडी प्रथाओं - आकलन और प्रभाव।
 <ref> http://www.cusat.ac.in/profile/P_880.pdf